Painküla

Painküla on küla Jõgeva maakonnas Jõgeva vallas.

Küla paikneb Tartu–Jõgeva–Aravete maantee ääres. Painkülast hargneb tee itta Väljaotsa ja lõunasse Härjanurme küla poole.

Küla läbib Tammiotsa luhal Pedja jõgi.

Ajalugu
Painküla on esmamainitud 1589. aastal mõisana (Pankiel moyza), mil see kuulus Jan Dmochowsky valdusse. 
1599. aastal on mainitud kõrtsi Painkülas Pedja jõe ääres, umbes saja sammu pikkuse silla ligidal, mille korraspidamine olevat kõrtsmiku ülesandeks. 
1624. aastal kuulub Painküla juba Jõgeva mõisa koosseisus Laiuse lossilääni. Sama aasta revisjoni järgi oli Painküla tühi, kuid seal olevat asunud varem uhke karjamõis koos selle juurde kuuluvate külade, veskite ja lossiasemega.Kõpp, Juhan. Laiuse kihelkonna ajalugu. Eesti Kirjanduse Selts, Tartu 1937.  

18.–19. sajandil kuulus Painküla haldusjaotuselt Tartumaale Laiuse kihelkonda Jõgeva mõisapiirkonda. 
1866. aastast kuulub Painküla Jõgeva valla koosseisu.
1977. aastal liideti Painkülaga Eristvere küla.

Painkülas asub I aastatuhande esimesest poolest pärit kivikalme ja kaks muistset asulakohta (ajaloolised Painküla ja Eristvere), mis on kantud kultuurimälestiste riiklikku registrisse.

Painkülas on olnud oma kõrts, vesiveskiPainküla veskitamm Pedja jõel, Eesti Põllumajandusmuuseum, fotokogu, EPM FP 530:96 ja kool. Samuti on külas asunud veepuhastusjaam, tärklisetööstus, hobusekasvatus, villavabrik ja hüdroelektrijaam.Jõgeva rajooni Painküla elektrijaam. V. Taevere ja Ü. Pura masinasaalis., Gorbunov, V., 10.1955., Eesti Teadeteagentuur AS fotokogu EFA.204, 0-7126

Küla idapiirile jääb 1876. aastal avatud Tapa–Tartu raudteelõik.

Painkülas on sündinud ooperilaulja Martin Taras (1899–1968), näitekirjanik ja teatrikriitik Vambola Rähn (1923–1994) ning tsensor Jüri Truusmann (1856–1930).

Tööstus
Painkülas on Werol Tehased. Painkülla kavandati Painküla tööstusparki ja juunis 2011 pani Eesti Energia nurgakivi esimesele tootmisettevõtte juurde rajatud koostootmisjaamale (Painküla koostootmisjaam).Toomas Kelt: Jõgevamaale kerkib Eestis ainulaadne koostootmisjaam, ERR uudised, 29.06.2011 Painküla tööstusparki kavandati ka raudteed.Raudtee ehitamine Painküla tööstusparki algab sügisel, Scanola Baltic, uudised, 28.03.2011

 Viited 

 Välislingid 
 Teel Jõgevale läbi Painküla. Jõgeva valla koduleht

Kategooria:Jõgeva vald
Kategooria:Jõgeva maakonna külad